פרג

**פֶּרֶג** או **פָּרָג** (שם מדעי: *Papaver*) הוא סוג צמח ממשפחת הפרגיים. הסוג מונה כ-120 מינים, רובם חד-שנתיים עם מיעוט של דו שנתיים ורב-שנתיים. הפרגים מעדיפים אקלים ממוזג וחמים, מלבד קבוצת מינים אחת (Section Meconella) שמיניה הסתגלו היטב לתנאי קרה.

## מאפיינים
הפרגים בעלי גבעול דק וגמיש, המכיל שרף דביק ולרוב זיפי במקצת. גובה הצמח יכול להגיע עד כמטר (פרג סיני), אך רוב המינים הנפוצים נמוכים מגובה זה. העלים לרוב גזורים, רחבים ומקומטים, גונם ירוק אפרפר.

הפרחים מופיעים בגווני אדום, כתום, סגול, ורוד או לבן, תלוי במין ובגורמים נוספים. כאשר הפרח מבשיל והניצן סגור, הפרג מרכין את גבעולו ומזקיפו שוב רק לקראת בקיעת עלי הכותרת. למרבית מיני הפרג 4 עלי כותרת בעלי גודל דומה, הסדורים בשני זוגות ניצבים. למינים ספורים 5 או 6 עלי כותרת, היוצרים גביע עגול. עלי הכותרת רחבים ובעלי ברק. האבקנים סדורים במספר מערבולות סביב עמוד עלי מוגבה במרכז הפרח.

פרי הפרג הוא הלקט יבש, עגול בעל כתר, שהוא שארית לצלקת. ההלקט מכיל כמות גדולה של זרעים יבשים. בעודו בוסר, הוא מכיל שרף, שמצוי בשאר שלבי הגדילה בגבעולו של הפרג. הזרעים יכולים להיות רדומים במשך שנים, ולפרוח בבת אחת כאשר הקרקע סביבתם מופרעת.

## בתרבות
במדינות חבר העמים הבריטי קיימת מסורת שהתפתחה לאחר מלחמת העולם הראשונה בה עונדים בימי הזיכרון של חודש נובמבר פרחי פרג מנייר או פלסטיק () על דש הבגד המסמלים את פרחי הפרג הצומחים בשדות הקטל של פלנדריה, בה מסמלים הפרחים האדומים את דמם של החיילים הבריטיים שנפלו במקומות אלו.


קובץ:Royal British Legion's Paper Poppy.jpg
קובץ:In remembrance poppies Omaha Beach.jpg
קובץ:UK Railtours, The Victoria Cross 05.jpg


## שם הפרח
בעברית ניתן לבטא את השם "פֶּרֶג" או "פָּרָג". הפרג נזכר במשנה כצמח מזון: "הָאֹרֶז וְהַדֹּחַן וְהַפְּרָגִין וְהַשֻּׁמְשְׁמִין" (שביעית ב ז).

## מינים


קובץ:PapaverSubpiriforme (1).JPG|פרג אגסני
קובץ:Corn Poppy (Papaver rhoeas).jpg|פרג השדות (Corn Poppy), הדומה לפרג אגסני
קובץ:Papaver hybridum la amapola blaugrana (6919562314).jpg|פרג זיפני
קובץ:Papaver argemone1 eF.jpg|פרג מוארך
קובץ:Fruits and seeds of Papaver umbonatum.jpg|פירות וזרעים של פרג אגסי


## שימושים
### שימושים לרפואה
מהפרג התרבותי מפיקים את הסמים אופיום, מורפין והרואין, ותרופות נגזרות.

### שימושים למאכל
זרעי הפרג משמשים למילוי, תיבול וקישוט מאפים.

קובץ:Poppy-seed Cake1.JPG|עוגת פרג
קובץ:Skubanky.jpg| מצופה פרג
קובץ:Rezanci sa makom ili orasima.jpg|פרג כתיבול לאטריות


## בארץ ישראל
בארץ ישראל נפוצים מספר מיני פרג בשדות, מצפון הארץ ועד מרכזה. כיום ידועים 9 מינים הצומחים בר: פרג סיני, פרג זיפני, פרג מוארך, פרג הכרמל, פרג אגסני, פרג האופיום, פרג סורי, פרג סמור ופרג נחות. הצמח אינו מוגן. הוא פורח מחודש מרץ ועד יוני.

הפרג צומח בכל רחבי ארץ ישראל, מהחרמון ועד לדרום. קל לזהות את הפרגים על פי הכתמים השחורים בבסיס עלי הכותרת. לפרג גבעול שעיר וזיפי, וריחו לא נעים. הפרח מואבק על ידי חיפושיות ממשפחת הפרחיתיים (Glaphyridae), שלהן יכולת נדירה בקרב החרקים לזהות צבע אדום.


קובץ:Almog IL12 Sdepragim.jpg|שמאל|ממוזער|200px|שדה של פרחי פרג, שגדלו באופן טבעי ליד קיבוץ עין השופט
קובץ:PikiWiki Israel 19286 Poppies field in the Negev.JPG|שדה פרגים ליד תל נגילה
קובץ:Pereg001.jpg|שדה אדום של פרחי פרג אגסני
קובץ:Pereg 008.jpg|פרגים שגדלו בר בהרי שומרון. ניתן לראות מימין ניצן שעדיין סגור


## קישורים חיצוניים

* על זיהוי הפרג
* "שדות אסורים" - על הפרג והאופיום מאז ימי קדם, תערוכה במוזיאון ארץ ישראל
*  
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:פרגיים
קטגוריה:תבלינים
קטגוריה:צמחי גן